APFEL ARENA

Božićni malonogometni turnir Makarana
2023-12-11 - 2023-12-29 | Apfel Arena, Put Volicije 5, Makarska, Hrvatska
Javno izvlačenje parova: 9.12. u 17:00 sati u Apfel Areni
Ove godine pripremili smo natjecanja u 3 kategorije:
– Seniorski turnir
– Veteranski turnir (1985. godište i stariji)
– Turnir mladih (2006. godište i mlađi)
Turniri veterana i mladih održavat će se u u četiri grupe sa po 3 ili 4 ekipe ovisno o broju prijava, tako da će sve prijavljene ekipe odigrati minimalno dvije utakmice.
Turnir veterana i mladih igra se po futsal pravilima 4+1, dok se seniorski igra po futsal pravilima uz iznimku broja igrača 5+1.

Onaj najvažniji i najzanimljiviji dio turnira svakako su seniori. Ove godine nema repasaža! Nakon što zatvorimo prijave 09.12. u 17h, izvlačit ćemo prvo nositelje poludirigiranim ždrijebom, osam nositelja ćemo odredit na osnovu lanjskog plasmana na našem turniru. Potom izvlačimo sve ostale sudionike turnira!

Mjesto odigravanja je Apfel Arena.
Seniorski turnir:

1. mjesto- 3000 €
2. mjesto- 1000 €
3. mjesto 500 €
4. mjesto 100 €
5.- 8. mjesto pizza+ pivo
Turnir mladih:
1.mjesto- 300 €
2.mjesto- 100 €
3.mjesto pizza
4. mjesto pizza

Obavezno predočenje osobne iskaznice kao dokaz starosti. (2006. i mlađi)
Veteranski turnir:
1. mjesto- 500 €
2. mjesto- 200 €
3. mjesto pizza+ pivo
4. mjesto pizza+ pivo
Obavezno predočenje osobne iskaznice kao dokaz starosti. (1985. i stariji)
Sponzori:
Podravka d.d.
Badel 1862
Dukat
Heineken
Makarska Turistik
Lovreta Line
Adrion Nekretnine
Progea
Projekt Lukić d.o.o.
Restoran Riva
Krmek
Inžinjering Georad
Solidor
Autoservis Lozić – Staničić

Od petka do petka
2023-12-12 20:00 (Europe/Zagreb)
Ivo, bankovni činovnik iz Splita, iznerviran monotonijom života odlučuje brodićem obići otoke, pri čemu zapada u niz komičnih i bizarnih pustolovina…
Film je nastao po scenariju Miljenka Smoje, a u glavnim ulogama su Boris Dvornik i Zdravka Krstulović. Ova projekcija dio je programa obilježavanja godine Miljenka Smoje – Smojinih 100, a organizirana je uz podršku Grada Splita i Jadrolinije uz doprinos Hrvatskog državnog arhiva – Hrvatske kinoteke i dozvolu redatelja Antuna Vrdoljaka.
Antun Vrdoljak
1h 32m – Hrvatski

Ulaznice su dostupne u prodaji na info pultu i online putem Kino Mediteran Makarska

Božićni koncert
2023-12-14 19:30
Prava božićna čarolija očekuje vas u Apfel Areni 14. prosinca u 19:30, kada će se održati spektakularni božićni koncert. Ovaj događaj okupit će neka od najpoznatijih imena hrvatske i lokalne glazbene scene i pružiti gledateljima nezaboravan blagdanski doživljaj.
Pod dirigentskom palicom talentiranog Bruna Bišćana, glazbeni orkestar će stvoriti magičnu atmosferu, a pozornicu će dijeliti slavni izvođači, Jole, Zsa Zsa, Luciano Batinić, klapa Berulia i klapa Fjoret, koji će svojim iznimnim glazbenim talentom oduševiti publiku.
Gledatelji će uživati u nevjerojatnim aranžmanima poznatih božićnih pjesama te poznatim hitovima. Koncert obećava jedinstvenu glazbenu poslasticu koja će ostati urezana u sjećanjima svih prisutnih.
Ulaznice su već dostupne po cijeni od 19€, stoga ne propustite priliku da rezervirate svoje mjesto na ovom nezaboravnom događaju i budete dio ove blagdanske čarolije na jedinstvenom koncertu u Apfel Areni.

CRNI PETAK pub kviz @ Apfel Arena
2023-12-15 20:00, 2023-12-22 20:00, 2023-12-29 20:00, 2024-01-05 20:00, 2024-01-12 20:00, 2024-01-19 20:00, 2024-01-26 20:00, 2024-02-02 20:00
Petkom u 20 sati, Apfel Arena je domaćin nevjerojatnoj kviz avanturi pod vodstvom iskusnog sastavljača kvizova, Ivana Roguljića Crnog. Crni je veliki kviz entuzijast sa preko 400 odrađenih kvizova u prethodnim godinama po raznim zagrebačkim kafićima, a trenutno i voditelj vrlo uspješnog 3lj pub kviza u Trilju.
Spremite se na večer punu izazova, smijeha i prilike za osvajanje bogatih nagrada.

Prikupite ekipu od najviše pet članova i testirajte svoje znanje. Kotizacija iznosi 2€ po članu, a prijave se primaju putem e-maila na info@apfelarena.hr ili na broj +385 99 5427 385.
Broj mjesta je ograničen, stoga požurite s prijavama.

“Crni petak” nije samo kviz; to je prilika da se opustite, zabavite i možda osvojite nevjerojatne nagrade.
Vidimo se u Apfel Areni, gdje je svaki petak, crni petak!

Tiha noć
2023-12-16 20:00
Novi akcijski film legendarnog redatelja Johna Wooa i producenata filma John Wick donosi spektakularne akcijske scene, nevjerojatnu napetost i uzbuđenje koja će gledatelje držati prikovane za velika platna.
Ožalošćeni otac (kojeg tumači Joel Kinnaman) izvršava svoju dugo očekivanu osvetu protiv nemilosrdne bande koja mu je sina ubila na Badnjak.
Osigurajte svoju kino ulaznicu za film Tiha noć!
John Woo
1h 43m – US

Ulaznice su dostupne u prodaji na info pultu i online putem Kino Mediteran Makarska

Želja SINK
2023-12-17 18:00
Filmski i glazbeni spektakl oskarovaca zaslužnih za velike hitove „Snježno kraljevstvo 1 i 2” studija Walt Disney Animation i ove će zime dočekati publiku u čarobnom kraljevstvu.
Asha je iznimno pametna djevojčica koja izriče želju toliko moćnu da je ispunjava kozmička sila – mala kuglica beskrajne energije zvana Zvijezda. Asha i Zvijezda udružuju se i zajedno suočavaju s najmoćnijim neprijateljem, Kraljem Magnificom, kako bi spasile svijet i dokazale kako su čuda itekako moguća ako se volja hrabrog čovjeka poveže s čarolijom zvijezda.
Chris Buck, Fawn Veerasunthorn
1h 32m – US

Ulaznice su dostupne u prodaji na info pultu i online putem Kino Mediteran Makarska

Božićni akrobatsko-magični show Orašar - Svijet Čarolije
2023-12-23 18:00
Cijena ulaznice 5€
https://fb.watch/ohPYMENdna/

Udar sreće
2024-01-18 19:00
Novi film Woodyja Allena jubilarni je 50. film njegove karijere.
Fanny i Jean na prvi se pogled čine idealnim bračnim parom: oboje su ostvarili uspješne karijere, žive u prekrasnom stanu u elitnom kvartu Pariza te izgledaju zaljubljeno kao na početku veze. Kada jednoga dana Fanny susretne Alaina, bivšeg kolegu iz srednje škole, on ju doslovno obori s nogu. Uskoro se njih dvoje započnu viđati sve češće i zbližavati…
Romantična komedija premijerno je prikazana na filmskom festivalu u Veneciji.
Woody Allen
1h 33m – US, FR

Ulaznice su dostupne u prodaji na info pultu i online putem Kino Mediteran Makarska

Kazalište Moruzgva - Ništa im neće bit'
2024-01-19 20:00
Cijena ulaznice 10€ u pretprodaji, 12€ na dan izvedbe.

Kazalište Moruzgva donosi neodoljivu predstavu Ništa im neće bit’ koja će vas nasmijati, dirnuti i potaknuti na razmišljanje o ljubavi, odnosima i novim

počecima. Nastala iz pera majstorice kratke proze Tanje Mravak, ova predstava razotkriva tajne obiteljskog života i donosi smijeh i emocije na pozornicu te pred gledatelje stavlja niz sitnica svakodnevnog obiteljskog života. Predstava je namijenjena roditeljima, djeci i svima onima koji su zaglavili u nekoj fazi svoga odnosa. Bez obzira na generacijske razlike, svi će se prepoznati u likovima i situacijama koje Ništa im neće bit’ donosi na pozornicu. Ovo je prilika da se svi zajedno smijemo, da se osvijestimo i zapitamo kako da očuvamo svoje odnose, bez obzira na sve prepreke koje nam život stavlja na put. Jezgra je priče, tipično za Tanjin rukopis, obitelj, kao i niz situacija koje godinama čekaju pod tepihom, da bi se, ponukane (a čim drugim nego) životom, neminovno iznijele na površinu i počistile nastali kaos ili ga jednom zauvijek završile. U ovoj humornoj duodrami pratimo brak dvoje ljudi, čiji se odnos nađe na prekretnici nakon što djeca napuste obiteljski dom. Što se događa u i među ljudima nakon godina tišine? Jesu li vremenom stvorene spone dovoljne da bi održale odnos čiji su temelji dobrano poljuljani?
ECIJA OJDANIĆ i FRANO MAŠKOVIĆ briljiraju u glavnim ulogama, donoseći nam neodoljivu kemiju i vješto izvedene komične trenutke. Njihova igra iznosi na površinu sve emocije i sukobe, ali i nade za novo poglavlje u njihovom životu.
Kako se vratiti na ono što je nekoć bilo – ako se to uopće može – ili se samo iznova mogu graditi neka nova poglavlja? I, u konačnici, bi li bio moguć ikakav (novi) početak, kad ne bi bilo ljubavi?

Uboga stvorenja
2024-01-20 19:00
Kultni redatelj Yorgos Lanthimos (Miljenica, Ubojstvo Svetog Jelena, Jastog, Očnjak) donosi jedinstveno filmsko iskustvo fantastične evolucije mlade žene Belle Baxter (Emma Stone) koju je s ruba smrti vratio u život briljantni i nekonvencionalni znanstvenik dr. Godwin Baxter (Willem Dafoe). Bella, željna učenja i slobodna od predrasuda svog vremena, odlučuje istražiti svijet te bježi u avanturu s odvjetnikom Duncanom Wedderburnom (Mark Ruffalo).
Jedan od najhvaljenijih i najiščekivanijih filmova godine, temeljen na romanu škotskog pisca Alasdaira Graya, jedan je od favorita za filmske nagrade Oscar i Golden Globe za koje je dobio čak 7 nominacija.
Yorgos Lanthimos
2h 21m – IR, UK, US

Ulaznice su dostupne u prodaji na info pultu i online putem Kino Mediteran Makarska

Inspektor Brk i zagonetni slučaj SINK
2024-01-21 17:00
Zavirite u dosad neviđen svijet kukaca, originalnog dizajna i neograničenog smisla za humor… uz jedan klasičan zaplet u stilu Agathe Christie.
Radnja animirane detektivske avanture odvija se tridesetih godina prošlog stoljeća na letu između Šangaja i San Francisca. Dok ljudi zauzimaju putničku kabinu, ispod podova i tereta trup aviona uređen je poput luksuznog broda za kukce. Nakon večere u svijetu kukaca putnika počinjen je zločin: moćni Bugsy Spindlethorp je ubijen, ostavljajući nevjerojatno lijepu crnu udovicu Arabellu – udovicom. Čuveni detektiv Inspektor Brk, zajedno s mladom vježbenicom Janey, istražuje zločin pritom se suočavajući s različitim neprijateljima i sumnjivcima.
Julio Soto Gurpide
1h 28m – ES

Ulaznice su dostupne u prodaji na info pultu i online putem Kino Mediteran Makarska

Liga Udruge malog nogometa Makarska
2024-01-24 18:00 - 22:00, 2024-01-25 18:00 - 22:00, 2024-01-31 18:00 - 22:00
Liga Udruge malog nogometa Makarska
Makarska liga malog baluna osnovana je 1980. godine, a od 2022. godine održava se u Apfel Areni. Najuspješnija momčad u povijesti lige je kasniji prvak Hrvatske “Novo vrijeme” s 8 naslova prvaka, a slijede ugašena Alfa te još uvijek aktivni Gornja Vala i DPH Torcida Makarska Rivijera s po 5 titula.
Liga danas broji 12 ekipa iz Makarske i s cijele Rivijere. Pored seniorske (tzv. Prve lige), od 2006. do 2023. igrala se i Liga veterana, gdje je najuspješnija momčad GO Lučić/Kavana Romana s 8 naslova.

Na društvenim mrežama Facebooku i Instagramu više informacija o Ligi možete pronaći pod imenom umnmakarska, a sve rezultate, popise momčadi i ostalo na webu www.umn-makarska.com, kao i u android aplikaciji Leagues & Tournaments.

Pčelar
2024-01-25 19:00
Redatelj hitova „Odred otpisanih” i „Fury” donosi uzbudljivi akcijski triler s Jasonom Stathamom u glavnoj ulozi.
Nakon što se povukao iz tajne elitne organizacije naziva „Pčelari“, Adam Clay živi usamljeničkim životom brinući se za svoje pčele. Međutim, kada njegovoj starijoj susjedi prevarom otmu životnu ušteđevinu, što rezultira tragičnim posljedicama, Adam se vraća u akciju. Odlučan potražiti pravdu za svoju susjedu, istražuje mrežu prijevara orkestriranih od strane moćne organizacije kojoj su meta najranjiviji slojevi društva. Dok se bori protiv prevaranata 21. stoljeća, ali i agenata FBI-a, pa čak i vlastite zamjene u „Pčelarima“, njegova misija evoluira u nešto veće: razotkrivanje sveprisutnog sustava korupcije koji prijeti društvu u cjelini.
David Ayer
1h 45m – US

Ulaznice su dostupne u prodaji na info pultu i online putem Kino Mediteran Makarska

Tri mušketira: Milady
2024-01-27 19:00
Kultni roman Alexandra Dumasa književni je klasik već nekoliko puta ekraniziran za velika platna, a ova raskošna adaptacija predstavlja nove likove i lokacije: od slavnog Louvrea do Buckinghamske palače, preko oluka Pariza, do opsade La Rochellea.
D’Artagnan je prisiljen udružiti snage s Milady de Winter kako bi spasio Constance koja je oteta pred njegovim očima. Kako je rat najavljen, a Athos, Porthos i Aramis već su se pridružili fronti, tajna iz prošlosti razbija stare saveze.
Glavne uloge u uzbudljivoj i hvaljenoj avanturi redatelja Martina Bourboulona tumače Eva Green, François Civil, Vincent Cassel, Romain Duris, Pio Marmaï, Louis Garrel i Vicky Krieps.
Martin Bourboulon
1h 55m – FR

Ulaznice su dostupne u prodaji na info pultu i online putem Kino Mediteran Makarska

Šahovska simultanka
2024-01-28 10:00 - 12:00
U nedjelju 28.1. od 10:00 – 12:00 sati u Apfel Areni će se održati još jedna Šahovska simultanka. Ovoga puta će se učenici osnovnih škola Makarske rivijere imati priliku okušati u partiji šaha s profesorom Ivanom Jerkovićem i mladom nadom makarskog šaha Ivanom Rašićem. Događaj je besplatan, a svoju djecu možete prijaviti na Info pultu Apfel Arene.

Vau vau zvijezda 2 - SINK
2024-01-28 17:00
Bodi je tibetanski mastif od kojeg se očekuje da bude sljedeći seoski čuvar stadu veselih ovaca, no on nema strast prema preuzimanju te uloge. Bodi želi postati najveća Rock N’ Roll zvijezda!
Godinu dana nakon prvog nastupa, Bodi i njegov bend postali su lokalno poznati – čak imaju i odane obožavatelje. No kad im glazbeni mogul po imenu Lang pruži priliku za turneju s pop senzacijom, Lil’ Foxy, Bodi i njegovi prijatelji shvate da slava ima svoju cijenu i da snagu Rock N’ Roll-a možete osloboditi jedino ako ostanete vjerni sebi.
Mark Baldo
1h 30m – US

Ulaznice su dostupne u prodaji na info pultu i online putem Kino Mediteran Makarska

Zona interesa
2024-02-01 19:00
Smješten u 1943. godinu, film prati zapovjednika ozloglašenog Auschwitza, Rudolfa Hössa, i njegovu suprugu Hedwig koji žele stvoriti život iz snova za svoju obitelj u kući i prekrasnom vrtu smještenima tik uz koncentracijski logor.
Moderno remek-djelo sedme umjetnosti originalan je prikaz zla koje je ljudski um sposoban počiniti isključivo za vlastito dobro. Film je premijerno je prikazan na Cannes Film Festivalu, gdje je nagrađen velikom nagradom žirija (Grand Prix).
Redatelj Jonathan Glazer u filmu portretira stvarnu osobu Rudolfa Hössa, a prilikom snimanja surađivao je s muzejom Auschwitz-Birkenau te je u arhivama pregledavo svjedočanstva preživjelih i pojedinaca koji su bili zaposleni u kućanstvu Hössovih.
Jonathan Glazer
1h 45m – DE

Prvi Zimski kup za djevojčice
2024-02-03 10:00 - 16:00
U Apfel Areni će se 3. veljače održati Prvi Zimski kup za djevojčice u organizaciji NS Spit. Dođite podržati ŠN za djevojčice Apfel Arena. Vidimo se!

Argylle: Misteriozni špijun
2024-02-03 19:00
Samozatajna i povučena Elly Conway autorica je niza bestseler špijunskih romana. Iako joj knjige obiluju akcijom, njezina idealna zabava je provođenje večeri kod kuće uz računalo i mačka Alfieja. Kada se jednoga dana zapleti njezinih knjiga, kojima je glavni lik tajni agent Argylle, počnu odražavati na aktivnosti špijunske organizacije u stvarnom životu, Ellyne mirne večeri kod kuće postaju prošlost. Zajedno sa špijunom Aidanom, s mačkom Alfieja u ruksaku, Elly juri po cijelom svijetu kako bi ostala korak ispred ubojica, dok se granica između njezinog izmišljenog svijeta i onog stvarnog sve više muti…
U akcijskom trileru kojeg donosi redatelj Matthew Vaughn (Kingsman, Stardust) glavne uloge tumače glumica Bryce Dallas Howard i oskarovac Sam Rockwell, a pojavljuju se i brojne druge glumačke zvijezde: Henry Cavill, John Cena, Bryan Cranston, Catherine O’Hara, Sofia Boutella, Ariana DeBose, Samuel L. Jackson, Dua Lipa,…
Matthew Vaughn
2h 19m – US, UK

Lassie 2: Nova pustolovina - SINK
2024-02-04 17:00
Najslavniji ovčar na svijetu vraća se na velika platna u novoj uzbudljivoj obiteljskoj avanturi za velike i male ljubitelje pasa!
Tijekom ljetnih praznika, dječak Florian odbija se rastati od svoje voljene Lassie i umjesto da s roditeljima ode na odmor na Kanarske otoke, praznike provodi u Južnom Tirolu na farmi kod svoje tete Cosime. Kada u selu počnu nestajati psi, Florian i njegovi novi prijatelji kreću u akciju rješavanja misterija i spašavanja pasa, uz veliku pomoć detektivskih vještina škotske ovčarke Lassie.
Topla priča o neraskidivom prijateljstvu između dječaka i njegovog psa nastavak je filma Lassie iz 2020. godine, temeljenog na popularnom izvornom romanu engleskog pisca Erica Knighta.
Hanno Olderdissen
1h 31m – DE

Opasne djevojke
2024-02-08 19:00
Komičarka Tina Fey donosi novi pogled na moderni klasik koji prati dogodovštine „popularnih“ i manje popularnih učenica srednje škole, film Mean Girls iz 2004. godine.
Cady Heron nova je učenica u školi koju skupina popularnih cura, predvođenih Reginom George, prihvaća u svoju zatvorenu skupinu. No, kada se Cady zaljubi u Reginina bivšeg dečka, njihov odnos se mijenja i Cady im postaje najveći neprijatelj. Dok se uz pomoć svojih novih također „izopćenih“ prijatelja sprema na sukob sa Reginom, Cady mora naučiti kako ostati vjerna sebi dok prolazi kroz kaotične dane avanture zvane srednja škola.
Scenarij šarmantne i zabavne komedije, ovoga puta napravljene kao mjuzikl, napisala je Tina Fey, a režiju potpisuje bračni par Samantha Jayne i Arturo Perez Jr.
Samantha Jayne, Arturo Perez Jr.
1h 52m – US
